Na temelju Odluke Upravnog vijeća o rashodu i prodaji službenog vozila Doma za starije osobe „Volosko“ Opatija (Broj: 2156-80001/U2-1-2024-63 od 10. Srpnja 2024. godine), Dom za starije osobe „Volosko“ Opatija objavljuje

**JAVNI NATJEČAJ**

**ZA PRODAJU SLUŽBENOG VOZILA U VLASNIŠTVU**

**DOMA ZA STARIJE OSOBE „VOLOSKO“ OPATIJA**

**1. Prodavatelj**

Dom za starije osobe „Volosko“ Opatija, Andrije Štangera 34, 51410 Opatija.

**2. Predmet prodaje**

Predmet prodaje je službeno vozilo Volkswagen Caddy 1.6 u vlasništvu Doma za starije osobe „Volosko“ Opatija.

**3. Podaci o vozilu**

Marka vozila: Volkswagen

Tip vozila: Caddy

Model vozila: 1.6

Godina proizvodnje: 2009.

Vrsta motora: benzin euro IV

Radni obujam motora u cm3: 1595

Snaga motora: 75 kW

Početna procijenjena vrijednost službenog vozila: 1.136,77 EUR

**4. Pregled vozila**

Vozilo se može pregledati uz prethodnu najavu na telefon 051/701-013, svakim radnim danom u vremenu od 9:00 do 14:00 sati.

**5. Način i uvjeti prodaje**

Prodaja će se obaviti prikupljanjem pisanih ponuda. Pravo podnošenja ponuda imaju sve fizičke i pravne osobe s prebivalištem odnosno sjedištem u Republici Hrvatskoj.

Prodaja vozila obavlja se po načelu „viđeno-kupljeno“, što isključuje sve naknade reklamacije i prigovore kupca upućene prodavatelju po pitanju kvalitete i eventualnih nedostataka.

Ponuditelj/kupac pored ugovorene cijene snosi i sve porezne i druge eventualne troškove vezane za kupoprodaju vozila.

**6. Sadržaj ponude**

Pisana ponuda mora sadržavati:

1. Za fizičke osobe - osobne podatke: ime, prezime, OIB, adresu prebivališta, e-mail adresu, broj za kontakt i presliku osobne iskaznice

Za pravne osobe – naziv i sjedište, OIB, e-mail adresu, broj za kontakt, izvod iz sudskog registra trgovačkog društva odnosno obrtnicu za obrtnike (ne stariji od 180 dana od dana objave natječaja)

1. Brojkom i slovima točno ispisanu visinu ponuđene cijene koja ne može biti manja od početne cijene iz natječaja (početna procijenjena vrijednost službenog vozila)

Podaci iz točke 1. i 2. upisuju se na ponudbenom listu koji se može preuzeti na web stranici Doma za starije osobe „Volosko“ Opatija: <https://www.dzsino-volosko.hr/> .

**7. Rok za dostavu i otvaranje ponuda**

Pisane ponude ponuditelji su dužni dostaviti u zatvorenoj omotnici s naznakom „ponuda, ne otvaraj, javni natječaj za prodaju službenog vozila“, putem pošte ili neposrednom predajom na adresi Doma za starije osobe „Volosko“ Opatija, Andrije Štangera 34, 51410 Opatija, u ured računovodstva, u uredovno vrijeme radnim danom, od ponedjeljka do petka od 7,00 do 15,00 sati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s naznakom da se radi o odustajanju od ponude. U tom slučaju neotvorena ponuda se vraća ponuditelju.

Rok za dostavu ponuda je **30. srpnja 2024**. **godine do 13:30 sati,** bez obzira na način dostave.

Nepotpune i nepravilne ponude tj. ponude koje ne sadrže traženu popratnu dokumentaciju, kao i ponude s ponuđenom cijenom ispod utvrđene početne cijene ili ponude koje pristignu u Dom „Volosko“ (ured računovodstva) po proteku roka za dostavu ponuda neće se uzeti u razmatranje. Ponude pristigle nakon roka za dostavu ponuda neotvorene će se vratiti ponuditelju.

Otvaranje ponuda održat će se **30. srpnja 2024. godine u 14:00 sati** na adresi Doma za starije osobe „Volosko“ Opatija (prizemlje objekta „A“), Andrije Štangera 34, 51410 Opatija.

**8. Odabir najpovoljnijeg ponuditelja**

Najpovoljnijom ponudom smatrat će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene točkom 6. ovog Natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrat će se ponuda ponuditelja koja je pristigla ranije.

**9. Ostalo**

Svi ponuditelji bit će pisanim putem obaviješteni o rezultatima natječaja u roku od 8 dana od otvaranja ponuda.

Po zaprimanju obavijesti o izboru najpovoljnijeg ponuditelja, ponuditelj čija je ponuda najpovoljnija, odnosno kupac, dužan je najkasnije u roku od 10 dana pristupiti sklapanju ugovora o kupoprodaji s prodavateljem (Dom za starije osobe „Volosko“ Opatija) te uplatiti cjelokupni ponuđeni iznos kupoprodajne cijene na račun Doma (Erste banka, IBAN: HR7424020061100109258, poziv na broj odobrenja: HR00 – OIB ponuditelja).

Ako najpovoljniji ponuditelj ne uplati iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude. Kupoprodaja vozila ponudit će se sljedećem najpovoljnijem ponuditelju.

Dom za starije osobe „Volosko“ Opatija predat će službeno vozilo u posjed kupcu u roku od najduže 7 dana od uplate utvrđene kupoprodajne cijene, a o istom će se sastaviti zapisnik.

Prodavatelj zadržava pravo da poništi ovaj natječaj i ne izabere najpovoljnijeg ponuditelja, bez iznošenja posebnog razloga.

Ovaj natječaj objavljuje se na oglasnoj ploči i web stranici Doma za starije osobe „Volosko“ Opatija ( <https://www.dzsino-volosko.hr/> ) te Indeks oglasniku.

Broj: 2156-07003/U3-1-2024-77

Opatija, 12. srpnja 2024. godine

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Gordana Saršon, mag. paed.*